BOŽIČNE PJESME 

RADUJTE SE NARODI, 

kad čujete glas, 

da se Isus porodi u blaženi čas. 

Svaki narod čuj, čuj, 
i Betlemu pristupljuj, pristupljuj. 

Vidi Božje otajstvo u podrtoj štalici, 
i tko trpi uboštvo na toj tvrdoj slamici! 
To otajstvo štuj, štuj, 
i kjaslicampristupljuj, pristupljuj! 

Raduje se Marija s Josipom gledeći. 
Anđeo pjeva “Gloria” po zraku leteći; 

1 ti, svijete čitavi, 

Spasitelja pozdravi, pozdravi! 

Pođi i ti, narode, 
k betlehemskom dvoru, 
pridruži se klanjajuć anđeoskom koru, 
Lijepe dare daj, daj, 
pa mu lijepo zapjevaj, zapjevaj! 

Zdravo, mali Isuse, 
koji sad nas pohodi! 

Tebe sav puk uznosi, 
nas u slavu vodi Ti! 

Sveto Tvoje rođenje 

bilo svim na spasenje, spasenje! 

KYRIE ELEISON, eleison! 

Isus se rodi u štalici 
Pojte pastiri, 

tamo se njemu poklonite. 

Kriste eleison, eleison! 

On za nas trpi čim se rodi 
Pojte pastiri, 

tamo se njemu poklonite. 

Kyrie eleison, eleison! 

U jasle mora da se skriva! 

Pođite kralji, tamo se njemu poklonite. 


SVIM NA ZEMLJI mir, veselje, 
Budi polag Božje volje. 

To sad nebo navješćuje 
I glas s neba potvrđuje. 

Dobre volje svaka duša 
grijeha neka već ne kuša, 

Nego hvali, diči Boga, 

Stojeposl'o Sinka svoga. 

Sinka svoga. Boga moga, 

S Ocem, Duhom jednakoga 
Duhom Svetim začetoga 
Od Marije rođenoga. 

O grješniče, to promisli, 
što učini Otac višnji: 

Sinak njegov, Dijete milo, 
za sve nas se porodilo. 

O BETLEME, grade slavni od Boga, 
najveći si ti od grada svakoga, 
jer iz tebe nam izađe vojvoda, 

Isus dragi Davidova poroda. 

Marija ga Djeva čista porodi, 
i u jasle ona njega položi. 

Dostojno se ona njemu poklanja 
i s veseljem srca svoga pozdravlja. 

Zdrav mi bio, Sinko dragi, mileni, 
tu na slami plačeš slab od studeni. 

Ti si nada, spas i sreća svijeta tog. 

Ti si Sinak Oca vječnog, pravi Bog! 

Radujmo se i mi dakle svi danas, 
jer se rodi Isus slatki i za nas. 

Hajdmo, braćo, k slavnom gradu 
Betlemu, 

poklonit se Spasitelju našemu! 



VESELJE TI NAVJEŠĆUJEM, 

puče kršćanski, 

Jerbo se kralj u Betlemu rodi nebeski. 

Još mali, u štali, 

kog stvorenje svako slavi 

štuje, diči, jer je pravi 

On naš Spasitelj i Otkupitelj. 

Pored njega stoji Majka, Djeva Marija. 
Pa sveg svijeta Spasitelja lijepo povija. 
Njeg’ doji i goji, 

Uspavljuje njegujući: 

Spavkaj, spavkaj - pjevajući 
u toj štalici, sve na slamici. 

A pastiri došli skromno, padnu ničice; 
Oj Pastiru svih pastira, k nam' obrati se: 
dođosmo, donijesmo: 
sebe Tebi žrtvovati, 

Tebe, Bože, darivati, 
slatki Isuse, pomiluj nas sve! 

O, PASTIRI, ČUDO NOVO 

Niste nigda vidjeli ovo: 

U jaslicam prostim rodio se Bog, 

Koji s neba siđe radi puka svog. 

Betlem, evo, nije daleko, 

Znajte da vam istinu rekoh: 

U štalici prostoj leži djetešce, 

Na slamici oštroj, kao janješce. 

Ljubav Božja prevelika 
Primi pravu put čovjeka; 

S neba siđe dolje radi grešnika. 

Rodi se u štali, radi čovjeka. 

DJETEŠCE NAM SE RODILO, 

U jasle se položilo, 

Isuse mileni, Bože moj 
Srce ti dajem da sam tvoj. 

Sin Boga Oca i Bog sam, 

S neba na zemlju siđe k nam. 


Čista ga Djeva rodila, 

1 svojim mlijekom dojila. 

Isus mu ime Otac da, 

Da nas otkupi, posla ga. 

VESELI SE, MAJKO BOŽJA, 

puna milosti, 

veseli se i raduj se, rajska svjetlosti. 
Jer si noćas porodila, 
svojim mlijekom zadojila 
Boga malahna, Boga malahna. 

Veseli se, jer kako si vazda željela, 
radi čega svoga Boga sveđ si molila: 
Djevicom si vazda bila, 

Djevicom si porodila, 

Boga našega, Boga našega. 

Vesel’mo se i mi, braćo, 
ovdje zajedno, 

al’ veselje neka naše bude pravedno. 
Svi se grijeha odrecimo 
i duboko poklonimo 
Bogu rođenu, Bogu rođenu. 

TRI KRALJA JAHAHU 

s onih sunčanih stran', 
tri dara nošahu: mir, zlato, tamijan. 

Tri kralja dođoše pred grad Jeruzalem 
pitajuć za mjesto gdje se rodi Isus. 

U palači stojeć, odgovori Irud: 

Naći ga nećete, zalud je sav vaš trud. 

Ako ga nađete, natrag se vratite 
i meni Irudu glase donesite. 

Irude prehudi, Irude prekrati, 

Krista hoćeš ubit, to nam srce sluti. 

Al' im od anđela u snu nauk je dan, 
neka dalje krenu, iskati drugi stan. 



Sutradan pođoše, Irud nije znao, 
pravi put nađoše, Bog im pomogao. 

Mariji rekoše: Zdravo, oj Djevice, 
Zdravo, oj Majčice, nebeska Kraljice! 

Isus digne ruke, drago im hvaljaše, 
i nebeske dvore njima obećaše. 

NARODI NAM SE kralj nebeski 
od Marije čiste Djevice. 

Na tom mladom ljetu veselimo se, 
mladoga Kralja mi molimo. 

Po njemu slijedi sveti Stjepan, 
prvi mučenik Gospoda Boga. 

Sveti Ivan preljubljeni, 
međ' apostoli preodabrani. 

Malu dječicu pomoriše, 
za ime Božje kao ovčice. 

Toma biskup, skupa mučenik, 

Tornino ime to je blaženo. 

Silvestar papa k njim se pridruži, 
koga na nebesih okruniše. 

Obrezovanje što se govori, 
nama za spasenje imenuje se. 

Sveta tri kralja dare nose: 
tamjan i zlato, plemenitu mast. 

O mi svi Božji krštenici, 
mladome Kralju dare nosimo. 

(Danas se krsti Krist na Jordanu, 
krštenje svoje s njime slavimo.) 

Hvaljeno budi, sveto Trojstvo, 
hvalu svi dajmo Gospodu Bogu. 

Daj nam Bog zdravlje, k tomu veselje, 
na tom mladom ljetu svega obilja! 


DVORANI NEBA 

doniješe glase narodom: 

Isus se rodi, 

spasenje plodi porodom, porodom. 

Betlem je mjesto 
u kome čisto Djetešce 
rodi se za nas 

otkupi da nas, Janješce, Janješce. 

Stalica prosta 

bi njemu dosta prigodna, 

o dobrog Kralja, 

komu je štala ugodna, ugodna. 

Ej stvore mali, 
k betlemskoj štali sad hrli, 

Isusa dragog 

ljubavlju žarkom prigrli, prigrli. 

RODIO SE BOG I ČOVJEK 

usred stajice, 

rumen cvijetak, dragi Sinak, 
svete Djevice. 

Anđeli, čuj, pjevaju: 

Slava Bogu na nebu, 
a mir Ijud’ma dobre volje 
na nizini tu. 

Tuj na slami Sinak leži, 
toči suzice, 

za nas slabe grešne ljude, 
svoje ovčice. 

ZDRAVO BUDI MLADI KRALJU 

u štalici rođeni 
i od majke, Djeve čiste, 
u jaslice stavljeni. 

Zemlju, more i nebesa 
silan ti nadilaziš, 
a sad među volom, oslom, 
malešan ti se nalaziš. 



U SE VRIJEME 
GODIŠTA, 

Mir se svijetu naviješta. 
Porođenje Djetića, 

Od Djevice Marije. 

Od prečiste Djevice 
I nebeske Kraljice, 
Anđeoske Cesarice, 
Svete Djeve Marije. 

Djeva Sina porodi, 

Đavlu silu svu slomi, 

A kršćane oslobodi 
Sveta Djeva Marija. 

U jasle ga stavljaše, 
Majka mu se klanjaše, 
Ter ga slatko ljubljaše, 
Sveta Djeva Marija. 

Anđeli mu služahu, 

Novu pjesmu pjevahu, 

U njeg’ milost prošahu, 
Svetom Djevom Marijom. 

U ponoć se Bog rodi, 
Nebo, zemlju prosvijetli, 
Ko u podne svjetlost bi, 
Svetom Djevom Marijom. 

Zrak izađe zornice, 

Od prečiste Djevice, 
Anđeoske cesarice, 

Svete Djeve Marije. 

Svako svijeta stvorenje, 
Ima sada veselje, 

Božje štujuć’ rođenje 
Od Djevice Marije. 

Oci u limbu pjevaše, 

Kad te glase slušaše, 

Da Bog rođen bijaše, 

Od Djevice Marije. 


Koj’ u tminah stajahu, 

I bez zraka bijahu. 

Sina Božjeg čekahu, 

Od Djevice Marije. 

Kog obeća Bog dati, 

I na svijet im poslati, 

Ter iz tmina puštati, 
Svetom Djevom Marijom. 

To željahu viditi, 

I s veseljem primiti, 

Pa s njim uvijek živiti. 
Svetom Djevom Marijom. 

Duh doleti nebeski, 

Ter pastirom navijesti, 
Prevelike radosti. 

Svetom Djevom Marijom. 

O pastiri, tecite, 

Stada vaša pustite, 

Sina Božjeg vidite, 
Svetom Djevom Marijom. 

Tad pastiri pođoše, 

Sina Božjeg nađoše, 

Ter mu hvale dadoše, 
Svetom Djevom Marijom. 

Slava Bogu višnjemu, 
Gospodinu našemu, 

1 čovjeku smjernomu, 
Svetom Djevom Marijom. 

Slavu vječnu vidiše, 

Ter se vele čudiše, 

Bogu poklon činiše, 
Svetom Djevom Marijom. 

1 to čudo procvjeta, 

Nad tim kraljem od svijeta. 
Kog uboga, čestita, 

Povi Majka Marija. 


Kralj u jaslam ležaše, 

A odjeće nemaše, 

Jer uboštvo ljubljaše, 
Svetom Djevom Marijom. 

Teb’, Isuse, hvalimo, 
Sveto Trojstvo slavimo, 
Majku tvoju častimo, 
Svetu Djevu Mariju. 

DANAS SE ČUJE 
događaj novi 
U zemlji našoj i jeste ovi 
Braćo pastiri, pohitite 
K Betlemskoj štali i vidite 
Jedno nebesko Djetešce 
U krilu majke Djevice. 

Ta vam se sreća danas 
dogodi 

Sto vam se Janje nebesko 
rodi 

Ovo je Janje ono milo 
Koje je sav svijet izbavilo 
Jedno nebesko Djetešce, 

U krilu Majke Djevice! 

ČESTIT SVIJETU 

danak svemu. 

Jer ogranu sunce njemu; 
Tužni mrak je prošao, 
Sunce - Isus - došao! 

Zapjevajmo malenomu 
Kralju danas rođenomu: 
Slava Bogu višnjemu, 

A mir ljudina po njemu. 

Došao je uzdisani 
1 od Boga obećani, 

Željni sviju Spasitelj, 
Svijeta razveselitelj! 



